حرم امام رضا علیہ السلام میں غیر ایرانی زائرین کے لئے خصوصی محفل انس با قرآن کریم

آستان قدس رضوی کے غیر ایرانی زائرین کی مدیریت کی کوششوں سے ماہ مبارک رمضان کے ایّام میں محفل انس با قرآن کریم کو حرم امام رضا علیہ السلام میں برگزار کیا جا رہا ہے۔

خبر کا کوڈ: ۴۲۸۳۴۷

تاریخ: ۰۱ شهريور ۲۰۱۷ - ۱۸:۱۶

رسا نیوز ایجنسی کی رپورٹ کے مطابق آستان قدس رضوی کے ادارہ غیر ایرانی زائرین کے سربراہ نے اس خبر کے بارے میں بتاتے ہوئے کہا: عربی اور اردو بولنے والوں اور دوسرے تمام ممالک سے تعلق رکھنے والے افراد کے لئے حرم حضرت رضا علیہ السلام میں پورے ماہ مبارک رمضان میں دن رات  مختلف پروگراموں کا برگزار کرنا اس ادارہ کے مھم ترین وظائف میں سے ہے۔

محمد جواد ھاشمی نژاد نے بتاتے ہوئے کہا کہ ہر روز صبح ۱۰ بجے ترتیل قرآن کی محفل حرم مطہر رضوی کے رواق دارالمرحمہ میں برگزار کی جاتی ہے۔

انہوں نے کہا: قرآن کریم کی شأن و منزلت کو مدّنظر رکھتے ہوئے اس طرح سے برنامہ ریزی کی گئی ہے کہ بہت سے غیر ایرانی زائرین ایک گھنٹے کی مدت میں ہر روز قرآن کریم کی تلاوت سے بہرہ مندہوں۔

انہوں نے مزید بتاتے ہوئے کہا: عربی بولنے والے افراد کے لئے خاص طور پر ہر روز بوقت عصر ۶ بجے صحن غدیر میں ایک گھنٹے کی ترتیل خوانی کی پیش بینی کی گئی ہے۔ تاکہ اس محفل کے ذریعے سے یہ افراد قرآن کریم سے زیادہ سے زیادہ آشنا ہو کر قرآن کریم کے معانی کو سمجھ سکیں۔

انہوں نے گفتگو کو جاری رکھتے ہوئے کہا: اردو بولنے والے افراد کے لئے بھی ہر روزصبح  ۱۰ بجے ترتیل قرآن کریم کی محفل صحن کوثر میں برگزار ہو گی تا کہ اس محفل کے ذریعے سے شرکت کرنے والے افراد الھیٰ تعلیمات اور معارف کو بہتر انداز میں سیکھ سکیں۔/۹۸۹/ف۹۴۰/